|  |  |  |
| --- | --- | --- |
| **ҚАЗАҚСТАН РЕСПУБЛИКАСЫНЫҢ****МӘДЕНИЕТ ЖӘНЕ СПОРТ МИНИСТРЛІГІ**Т.ЖҮРГЕНОВ АТЫНДАҒЫҚАЗАҚ ҰЛТТЫҚ ӨНЕР АКАДЕМИЯСЫ**050000 Алматы қ., Панфилов к-сі, 127** |  | **МИНИСТЕРСТВО КУЛЬТУРЫ И СПОРТА РЕСПУБЛИКИ КАЗАХСТАН**КАЗАХСКАЯ НАЦИОНАЛЬНАЯ АКАДЕМИЯ ИСКУССТВ ИМЕНИ Т.ЖУРГЕНОВА**050000 г. Алматы, ул. Панфилова, 127** |

**Т.Жүргенов атындағы Қазақ Ұлттық өнер академиясы**

**«Музыкалық өнер» факультеті**

 **«Эстрада аспаптары оркестрі» кафедралары**

**«ЖАС ДАРЫН»**

**Республикалық эстрадалық жас орындаушылар байқауының**

**ЕРЕЖЕСІ**

**Өтетін уақыты: 12 сәуір 2023 жыл**

**Ұйымдастырушылар:** Темірбек Жүргенов атындағы Қазақ Ұлттық өнер академиясы «Музыкалық өнер» факультеті, «Эстрадалық оркестр аспаптары» кафедрасы.

**Байқаудың мақсаттары:**

- заманауи эстрада өнері саласындағы жас таланттарды анықтау;

- эстрадалық бағыттағы дарынды музыкант-орындаушыларды қолдау;

- әлемдік эстрада өнерінің үздік үлгілерін интерпретациялау.

**Қазылар алқасы** - Қазақстан Республикасының көрнекті өнер қайраткерлерінен және Темірбек Жүргенов атындағы Қазақ ұлттық өнер академиясының білікті оқытушыларынан құралады.

Қазылар алқасының құрамына қазылар алқасы төрағасы мен мүшелері кіреді. Қазылар алқасының шешімі, кесімді және қайта қарауға жатпайды. Қазылар алқасы барлық жүлделі орындарды тағайындамауға құқылы.

**Номинациялар:**

1. Үрмелі аспаптар (саксофон, труба, тромбон.)

2. Ритм-секция аспаптары (электрогитара, бас гитара, классикалық гитара, ұрмалы аспаптар, джаз фортепиано).

Байқау қашықтық форматта откізіледі.

**Негізгі талаптар:**

 **«Эстрада оркестрінің әртісі»** мамандығы бойынша қатысушы бір шығарма орындайды:

- свинг, бибоп, баллада немесе блюз стиліндегі «минус» (mini disk, CD Audio) фонограммасының сүйемелдеуімен джаз сипатындағы шығарма.

**Марапаттау:**

Әр номинация бойынша 1, 2, 3 дәрежелі лауреаттар (диплом).

1 дәрежелі Лауреат академияға түсу кезінде мамандық және музыкалық теориялық пәндер бойынша емтихан тапсырудан босатылады.

2 және 3 дәрежелі лауреаттар академияға түсу кезінде музыкалық теориялық пәндерді тапсырудан босатылады.

Қазылар алқасы қатысушыларды арнайы дипломдармен марапаттауға құқылы.

Оқытушылар алғыс хаттармен марапатталады.

Барлық марапаттау өнімдері электронды поштаға 2023 жылдың 1 мамырына дейін жіберіледі.

**Конкурсқа қатысу шарттары:**

Конкурсқа қатысуға өтінім және оған қоса берілетін құжаттар 2023 жылғы 3 сәуірге дейін zhas\_daryn\_baikau@mail.ru поштасына ұсынылады.

**Қатысу үшін қажет:**

Өтінім мен бейне материалдарды (YouTube сілтемелері) поштаға жіберу. **Хат тақырыбында номинацияны көрсету керек.**

**Бейне материалдарға қойылатын талаптар:**

1. Бағдарлама жатқа орындалады, ұзақтығы 4 минуттан аспайды.

2. Youtube сайтында жарияланған бейнеге сілтемені байқаудың электрондық өтініміне енгізу қажет.

3. Бейнетүсірілім бейнекамераны өшірмей және тоқтатпай орындалатын туындының басынан аяғына дейін жүргізілуі тиіс.

4. Музыкалық сүйемелдеу ретінде сапасы жақсы (минус -1) фонограммасы қолданылады.

**Жол берілмейді:**

1. Дыбысты қосымша өңдеу, бейне материалдарды монтаждау және редакциялау;

3. Бағдарламаны өзгерту.

Ұйымдастыру комитеті аудио және бейнежазба жасауға, оны қосымша төлемсіз коммерциялық мақсатта пайдалануға құқылы.

Кез келген сұрақтар бойынша:

+77059990507

Электронды почта: zhas\_daryn\_baikau@mail.ru

**Жас Дарын» байқауына қатысу**

**ӨТІНІМІ**

1. Қатысушының аты-жөні мен жас шамасы

2. Оқу орнының атауы, қай қалада

3. Бағдарлама.

4. Youtube сайтында жарияланған бейнеге сілтеме

5. Номинация, аспап.

6. Оқытушының аты-жөні, ұялы телефон номері, e-mail.

7. Қатысушының PDF форматындағы жеке куәлік көшірмесі (немесе туу туралы куәлік, паспорт);

8. PDF форматындағы оқу орнынан анықтама көшірмесі;

9. Дипломадар мен марапаттардың көшірмелері (бар болған жағдайда)

10. 2 Фото (10х15).